ไฟแนนซ์ทูเดย์
โดย...ช.ชดา
10 มิ.ย. 2558

โดย...ช.ชดา
..ก่อนหน้านี้ตลาดเงินคาดเดากันว่า การประชุมคณะกรรมการนโยบายการเงิน (กนง.) อาจจะมีการลดดอกเบี้ยนโยบายอีกรอบ แต่เมื่อได้ยิน สมหมาย ภาษี รมว.คลัง กล่าวว่า การปรับดอกเบี้ยน่าจะเพียงพอแล้ว ทำให้ต้องเปลี่ยนคาดการณ์ดอกเบี้ยกันใหม่ว่า ผลประชุม กนง.วันนี้อาจจะคงดอกเบี้ยนโยบาย
คำกล่าวของ รมว.คลัง มีขึ้นหลังจากที่ กนง.ลดดอกเบี้ยนโยบายไป 2 รอบ รวม 0.5% ธนาคารพาณิชย์ลดดอกเบี้ยตามไม่ถึง 0.25% เลย ตลาดตีความว่าที่ขุนคลังไม่อยากให้ลดดอกเบี้ยก็เพราะกลัวกำลังซื้อจะหดตัว ยิ่งลดดอกเบี้ยคนยิ่งรู้สึกชีวิตไม่มั่นคงต้องเพิ่มการออม เป็นอย่างนั้นไป
..อมรเทพ จาวะลา ผู้ช่วยกรรมการผู้จัดการ ธนาคารซีไอเอ็มบี ลาหนีร้อนไปพึ่งเย็น บินลัดฟ้าไปทิกท้อที่ออสเตรเลีย ซึ่งเป็นช่วงฤดูหนาว กลับมาเจออากาศร้อน ถึงกับป่วยไข้ไม่สบาย เจ้าตัวขอนอนลุ้นผลประชุม กนง.ที่บ้าน
..ช่วงนี้ปล่อยข่าวตัวเก็งผู้ว่าแบงก์ชาติกันว่อนไปหมดว่าจะเป็นคนในมากกว่าคนนอก รอลุ้นผล 15 มิ.ย.นี้ ดีกว่านะ